OSHITUKULWA 8
Efyo laJesus ole ku etela ouwa ulipi?
Jesus okwa fya opo tu dule oku ka kala nomwenyo waalushe. Johannes 3:16
Omafiku atatu konima yefyo laJesus, ovakainhu vamwe ova li va ya kombila yaye, ndele inave mu hanga mo. Ova hanga a nyumunwa koufi.
Lwanima, Jesus okwa li a holokela ovayapostoli vaye.
Jehova okwa nyumuna Jesus e li oshishitwa shopamhepo oshinaenghono noshi na oukwatya wokuhafya. Ovahongwa vaJesus ove mu mona eshi ta londo keulu.
Kalunga okwa nyumuna Jesus nokwe mu ninga Ohamba yOuhamba waYe. Daniel 7:13, 14
Jesus okwa yamba po omwenyo waye opo a kulile ovanhu. (Mateus 20:28) Kalunga okwe shi ninga tashi shiiva opo tu dule oku ka kala nomwenyo fiyo alushe omolwekulilo olo.
Jehova okwa nangeka po Jesus a ka pangele edu e li Ohamba. Ota ka pangela pamwe novanhu ovadiinini ve li 144 000, ovo hava nyumuninwa omwenyo womeulu. Jesus novanhu 144 000 ovo ve li epangelo lomeulu liyuki, sha hala okutya, Ouhamba waKalunga. — Ehololo 14:1-3.
Ouhamba waKalunga otau ka ninga edu oparadisa. Itaku ka kala vali oita, ekaulonyanga, oluhepo nosho yo ondjala. Ovanhu otava ka kala va hafa shili. — Epsalme 145:16.
ssw_Latn sot_Latn umb_Latn umb_Latn umb_Latn quy_Latn cjk_Latn umb_Latn umb_Latn umb_Latn